ผมมีอาการปวดหัวบ่อยมากๆครับ จะปวดมากปวดไปถึงตา เคยไปหาที่คลีนิค บอกเป็นเพราะนอนไม่เพียงพอ และจ้องหน้าจอนานๆ ทั้งๆที่ จัน-ศุกร์ ผมจะนอนประมาณ 7ชม. เสาร์-อาทิตย์ เกิน10 ชม. ผมเป็นคนหลับลึกมากๆและนอนนานมากครับ คอมก็ไม่ค่อยได้เล่นแล้ว ผมจะไม่สบายบ่อยมากๆๆ ปวดหัว มากๆและปวดท้องด้วย อาทิตย์1 ต้องไม่สบายปวดหัวปวดท้อง สัก2 วันหรือมากกว่านั้น ใน1 อาทิตย์ เป็นบ่อยมาก ต้องหยุดเรียน สัก1 วันทุกอาทิตย์เลย จนตอนนี้จะหมดสิทสอบแล้วครับ คือไม่สบายปวดหัวปวดท้องบ่อยมากๆ ไปหาก็จะบอกว่านอนไม่เพียงพอ จ้องจอมากไป อยากถามว่าอาการนี้เสี่ยงเป็นโรคอะไรไหม รักษายังไง และมีอาหารเสริมที่ช่วยเพิ่มภูมิต้านทาน ลดการปวดหัวไหมครับ ขอบมากนะครับ
สวัสดีค่ะ ก่อนอื่นนะค่ะ คงมีคำถามเล็กน้อยค่ะ ว่าอาการที่เป็น เป็นมานานเท่าไหร่แล้วค่ะ และอะไรเป็นสาเหตุก่อนที่จะเริ่มมีอาการปวดศีรษะ หรือว่ามีอาการทางระบบทางเดินอาหารถ้าคำตอบของคือ มีอาการปวดศีรษะ และ อาการทางระบบทางเดินอาหารมามากกว่า2สัปดาห์ ต้องบอกว่าโอกาสที่จะมีปัญหาเรื่องความเครียด หรือ ภาวะซึมเศร้าได้ค่ะ ร่วมกับ ภาวการณ์นอนที่ดูเหมือนจะนอนค่อนข้างมากนะค่ะ ถ้าอาการเกิดเกินระยะสองสัปดาห์คงต้องคิดถึงภาวะนี้มากที่สุดค่ะ แต่ก็ไม่ได้ความว่ามีความผิดปกติทางด้านจิตใจอะไรนะค่ะโดยรวมให้ลองสังเกตตัวเองก่อนเล็กน้อยว่าอาการทั้งหมดเกิดขึ้นมานานแค่ไหน และ ก่อนเกิดอาการเหล่านี้เผชิญกับภาวะใดมาก่อน เช่น การมีปัญหาการเข้ากลุ่มกับเพื่อน หรือ ด้านการเรียน ทำให้มีความรู้สึกแบบนี้ทุกครั้งที่จะต้องไป โรงเรียน หรือต้องเจอกลุ่มเพื่อนที่มีปัญหากัน ทำให้พยายามหลีกเลี่ยงโดยสร้างสภาวะเจ็บป่วยขึ้นมา ถ้าเป็นภาวะนี้ควรได้รับการตรวจวินิฉัยจากจิตแพทย์ และอาจจำเป็นได้รับยา และ การเข้ากลุ่มบำบัด การปรับเปลี่ยนพฤติกรรมค่ะ แต่ถ้าคิดว่าไม่น่าจะมีปัญหาเรื่องนี้ เรามาดูเรื่องอย่างอื่นค่ะที่จะพออธิบายได้ค่ะอาจเกิดจาก ความผิดปกติของสายตา เช่น อาจมีสายตาสั้น แล้วยังไม่ได้การรักษาโดยการตัดแว่นสายตา ก็ทำให้มีอาการปวดศีรษะได้ค่ะ แต่จะไม่อธิบายเรื่องปวดท้องส่วนเรื่องปวดท้อง อาจมีสาเหตุจากโรคแผลในกระเพาะอาหารได้ค่ะ ดังนั้นก็ต้องดูว่ารับประทานอาหารเป็นเวลา หรือไม่ และมีการดื่มเครื่องดื่มที่มีการผลิตก๊าซเยอะหรือไม่ เช่น น้ำอัดลม กาแฟ ชา ถ้ามีก็มีโอกาสเป็นโรคนี้ได้ค่ะ แต่คงต้องสังเกตดูค่ะ เรื่องอาหารก็สำคัญค่ะ อาหารที่มีรสจัดเกินไป เช่น เปรี้ยวจัด เผ็ดจัด เค็มจัด ก็มีผลต่อการหลั่งกรดในกระเพาะอาหารคะ ทำให้มีปัญหาปวดท้องได้คะแนะนำว่าควรจะลองสังเกตก่อนนะค่ะ ว่าภาวะที่เป็นกับสิ่งที่ได้ให้ข้อมูลไปอะไรเข้าได้มากที่สุดเพื่อจะได้เลือกวิธีการรักษาที่ถูกต้องและเหมาะสมกันค่ะ เค็ง